text: O ngangan no Koyo han no ’Amis, tada adihay ko koyo i tokos saan no sowal to to’as. na i Wan-long-syang 萬榮鄉 ho ko aro’ nangra i ’ayaw ho. nawhani malooday na Ponong ko niyaro’ nangra , orasaka malinah satoko finawlan tonini a kapahay a pala. mamitao’ ho ko Dipong to Taywan i ti:yaho, ma’araw nangra to Onsing hananay a sapitanektek to tirengay a nanom. haratengen han nangra samaanen kona Onsing hani ? saka mitahidangay to finawlan no ’Amis a mipadang a misanga’ to Onsing a kinaira. saka mitahidangay to finawlan no ’Amis to mipadang ato misanga’ to Onsing hanaynay a . o mipadangay a tandaw o Atolanay a finawlan ko ka adihayay, sa masaniyaro to koyo i Dipongan. i ka’etip no Ruisui syataw ko Onsing a niyaro’, i kawili no Hong-ye ’alo, i satimol no Hoto 虎頭 a lotok. na itira i Ruisi 瑞西a niyaro’ , Ruisiang 瑞祥a niyaro’ i matini.